ועדת הפנים ואיכות הסביבה, כנסת 17, פרוטוקול מספר 389, 2008-06-29 10:00

אופיר פינס-פז: בוקר טוב, אני מתכבד לפתוח את ישיבת ועדת הפנים והגנת הסביבה.

אופיר פינס-פז: אנחנו עוסקים בהצעת חוק פנקס הבוחרים – של ח"כ מרגי – רביזיה.

אופיר פינס-פז: מי בעד?

אופיר פינס-פז: ה צ ב ע ה בעד – פה אחד הרביזיה עברה אנחנו רוצים לחוקק את החוק כפי שתכננו בסוף הישיבה הקודמת כך שזה לא יהיה רטרואקטיבי אלא מעתה ואילך.

תומר רוזנר: הנחנו בפניכם נוסח שמבטא את העניין.

אופיר פינס-פז: בכל מקרה צריך להבהיר שאת ספר הבוחרים הזה פספסנו.

תומר רוזנר: לכן אנחנו נותנים 18 חודשים מיום פרסומו.

אופיר פינס-פז: למה 18 חודשים מיום פרסומו?

תומר רוזנר: אתם רוצים שזה יהיה 18 חודשים במקום 12.

יעקב מרגי: לא ייכנס לתוקף 18 חודשים מיום הפרסום, אלא שהחוק..

אופיר פינס-פז: אני חושב שהתחילה היא מאוחרת מידי.

אופיר פינס-פז: אחרי הבחירות המוניציפאליות החוק נכנס לתוקף.

תומר רוזנר: יש בחירות בפברואר במועצות האזוריות.

אופיר פינס-פז: מה רע בזה?

מה ההבדל?

אופיר פינס-פז: אין שום הבדל חוץ מזה שזה לא רטרואקטיבי.

אופיר פינס-פז: מתי יסגרו את ספר הבוחרים של הבחירות למועצות האזוריות?

תומר רוזנר: 5 חודשים לפני.

אופיר פינס-פז: זה יחול על זה.

אופיר פינס-פז: אני לא רואה סיבה שלא.

אופיר פינס-פז: אני לא רואה סיבה למה לפטור את הבחירות הבאות מהחוק הזה.

תומר רוזנר: הסיבה היא אותם אנשים שהשתתפו יותר מ12 חודשים אחורה.

תומר רוזנר: הם לא יוכלו להשתתף בבחירות.

תומר רוזנר: אם המצב נשאר כמות שהוא, אז אלה שהצביעו לפני פברואר 2008 יוכלו להצביע.

אופיר פינס-פז: אני לא רואה בעיה עם זה.

אופיר פינס-פז: אין פה את העניין של נבחר ובוחר.

אופיר פינס-פז: פתרנו את הבעיה העיקרית.

אופיר פינס-פז: אני מבקש מועד תחילה הרבה יותר מוקדם.

אופיר פינס-פז: הבחירות הן בפברואר או בינואר, אבל הכוונה של משרד הפנים לדחות אותן למאי.

אופיר פינס-פז: אני לא חושב שאנחנו צריכים להיכנס לזה.

אופיר פינס-פז: אני מציע שהתחילה תהיה מיידית.

תומר רוזנר: לא כולל הבחירות האלו.

אופיר פינס-פז: מידית לאחר הבחירות האלו.

אופיר פינס-פז: נעשה 1 בדצמבר.

תומר רוזנר: הייתה הקראה של סעיפים 1 ו2.

תומר רוזנר: 3.

תומר רוזנר: תיקון צו כינון.

תומר רוזנר: שר הפנים יתקן את צו המועצות המקומיות (מועצות אזוריות), התשי"ח – 1958, בהתאם לסעיף 11(א) לחוק העיקרי, כנוסחו בסעיף 1 לחוק זה, ובשינויים המחויבים, תוך 30 ימים מיום פרסומו של חוק זה; תחילתו של התיקון תהא 1 בדצמבר 2008.

תומר רוזנר: תחילה 4.

תומר רוזנר: תחילתו של סעיף 11(א) לחוק העיקרי, כנוסחו בסעיף 1 לחוק זה, תהיה 1 בדצמבר 2008.

אופיר פינס-פז: אני מעמיד את ההצעה להצבעה להכנה לקריאה שנייה ושלישית.

תומר רוזנר: כולל הסעיפים שהוקראו בפעם הקודמת שאין בהם שינוי.

אופיר פינס-פז: מי בעד?

אופיר פינס-פז: ה צ ב ע ה בעד – פה אחד אושר החוק עולה למליאה בלי הסתייגויות.